open-index/open-wikipedia-markdown huggingface dataset:
Kallón

**Kallón** (*Kallón*) môže byť:

* grécky sochár z prelomu 6. a 5. stor. pred Kr., pozri Kallón z Aiginy
* grécky sochár z prelomu 5. a 4. stor. pred Kr., pozri Kallón z Élidy (sochár)  
* olympijský víťaz v roku 304 pred Kr., pozri Kallón z Élidy (olympionik)
* olympijský víťaz v roku 333, pozri Kallón z Tespií
Taoiseach

thumb|Úrad Taoiseacha vo Vládnych budovách na Merrion Street v Dubline
**Taoiseach** je predseda vlády Írska. Taoiseach je menovaný prezidentom Írska na návrh Dáil Éireannu, čo je dolná komora Oireachtasu. Aby zostal v úrade, musí si udržať väčšinovú podporu Dáilu. Súčasný Taoiseach je od januára 2025 Micheál Martin.

Slovo Taoiseach znamená *šéf* v írskom jazyku. Najstaršie známe použitie tohto termínu pochádza z 5. až 6. storočia v oghamskom texte.

## Prehľad
Podľa írskej ústavy, Taoiseach je nominovaný väčšinovým hlasovaním Dáil Éireannu. Nato je Taoiseach menovaný prezidentom Írska. 
V Prípade že Taoiseach stratí väčšinovú podporu v Dáil Éireann, nie je automaticky odvolaný z funkcie ale skôr je nútený odstúpiť z funkcie alebo presvedčiť prezidenta aby rozpustil Dáil. Taoiseach môže stratiť podporu Dáil Éirannu ak prejde hlasovanie o vyslovení nedôvery. Ak Taoiseach podá demisiu, pokračuje vo vykonávaní svojich povinností a funkcie v úrade až pokiaľ nie je vymenovaný jeho nástupca.

## Iné projekty

## Zdroj

Kategória:Politika v Írsku
Dom kanonika Gregušku

náhľad|Pohľad na kanonický dom

**Dom kanonika Gregušku**, **Kanónia (u Corgoňa)** alebo aj **Kluchov palác** je palácová stavba v nitrianskom Hornom meste. Táto rožná budova stojí v skosenom nároží Samovej, Východnej ulice a Pribinovho námestia, úradná adresa je Samova 16.

## História
Klasicistická palácová stavba bola postavená v rokoch 1818 – 1821, na podnet biskupa Jozefa Klucha. Bola určená pre kanonikov (aj pre kanonika Štefana Gregušku, od toho je odvodený aj názov Dom kanonika Gregušku, ktorý ale nie je správny, správny názov je Kanónia (u Corgoňa), resp. Kluchov palác.  V neskoršom období ju z časti empírovo prestavali. Je to jednoposchodový objekt, má pôdorys obdĺžnikového tvaru a vo dvore prístavbu do pravého uhla. Vstupná brána je kópiou dnes už nejestvujúcej brány zoborského kláštora. Nad vstupnou bránou je umiestnený dekoračný motív erbu, ktorý nesú dvaja anjeli. Autorom pôvodného erbu je Vavrinec Dunajský z Ľubietovej, terajší reliéf zhotovil akad. sochár Július Bartfay.

## Socha Atlanta (Corgoň)
náhľad|Socha "Corgoňa"
Na budove púta pozornosť monumentálna kamenná socha Atlanta, nesúceho roh prvého poschodia. Autorom sochy je Vavrinec Dunajský, socha bola vyhotovená v roku 1820. Socha je známa pod ľudovým označením *Corgoň*. Toto meno z prostredia nitrianskeho folklóru je spojené s legendárnou postavou nitrianskeho kováča, ktorý bol pre svoju obrovskú silu postrachom Turkov. Legenda hovorí, že svojimi mocnými rukami hádzal veľké balvany priamo na rútiacich sa Turkov.

## Súčasnosť
Socha Corgoňa je obľúbeným miestom, pretože dokáže plniť želania – aj preto má Corgoň také lesklé, vyhladené palce, keďže práve pohladením jeho nohy sa podarí skúška, alebo sa dievčina šťastne vydá.

## Literatúra
* VALENT, Štefan. Nitra (Turistický sprievodca). Banská Bystrica : AB-ART Press, 1995. ISBN 80-88817-04-8. S. 11.
* LACIKA, Ján. Nitra a okolie. Bratislava: DAJAMA, 2003. ISBN 80-88975-53-0. S. 57.

## Zdroje
* Kanónia (U Corgoňa) [online],  https://www.nitra.sk/zobraz/sekciu/horne-mesto?page=2 
* Kanónia (U Corgoňa), http://www.nisys.sk/www/content/nisys/list/0/1198 
* výňatky textov Krajského pamiatkového úradu, Nitra

 

## Iné projekty

Kategória:Stavby v Nitre
Kategória:Klasicistické stavby na Slovensku
Kategória:Architektúra z 1821
Ján Galbavý

**Ján Galbavý** (* 29. december 1801, Stará Turá† 16. január 1884) bol katolícky kňaz, ktorý pôsobil v Jablonovom (18381884) na slovenskom Záhorí.

Bol pedagógom, historikom, biblistom a autorom viacerých učebníc. Podľa spomienkovej prózy Viliama Paulinyho-Tótha  *„Tri dni zo Štúrovho života“*, ktorá bola uverejnená v roku 1870 v 4. zväzku jeho Besiedok, Ján Galbavý ukrýval od 29. do 31. mája 1848 na fare v Jablonovom Ľudovíta Štúra. Bol naňho vydaný zatykač za panslavizmus a s Galbavého pomocou sa mu podarilo v Záhorskej Vsi prekročiť rakúsku hranicu a zachrániť sa pred zatknutím a uväznením. V Záhorskej Vsi bola v roku 2007 odhalená pamätná tabuľa na počesť tejto historickej udalosti.http://www.zahorskaves.sk/web/src/index.php?pgid=288 

Po Galbavom je pomenovaná aj ulica v bratislavskej Dúbravke.

Kategória:Slovenskí rímskokatolícki kňazi
Kategória:Osobnosti zo Starej Turej
Pešia zóna v Nitre

**Pešia zóna v Nitre** sa nachádza v centre mesta (Dolné mesto, mestská časť Staré mesto). Je to úsek Štefánikovej triedy od Svätoplukovho námestia po začiatok Palárikovej ulice. 

## História
Štefánikova trieda existovala už v stredoveku. Pôvodne sa nazývala Dlhá ulica, neskôr Hlavná ulica, do roku 1989 Leninova trieda a až po roku 1989 dostala názov Štefánikova trieda. Úpravy terajšej pešej zóny  boli dokončené 15. apríla 1996. Pribudli sem umelecké diela, vytvorené nitrianskymi architektmi a výtvarníkmi zo združenia Nitrava pod vedením Ing. arch. Tibora Zelenického, v duchu veľkomoravských tradícií.

## Literatúra
* LACIKA, Ján. Nitra a okolie. Bratislava: DAJAMA, 2003. ISBN 80-88975-53-0. S. 63.

## Externé odkazy
* Pešia zóna, [online], http://www.nisys.sk/www/content/nisys/list/0/1042 

Kategória:Nitra
Veľprepoštský palác

**Veľprepošstský palác** je historická budova v Nitre. Nachádza sa v Hornom meste, na ceste od Pribinovho námestia, popri súsoší vierozvestcov, smerom na hrad.

## Opis
Uprostred záhrady, ktorá prilieha k juhozápadnému hradnému múru, naľavo od súsošia sv. Konštantína a Metoda, stála do bombardovania Nitry v roku 1945 dvojpodlažná rokokovo-klasicistická budova veľprepošstva s manzardovou strechou. Bola postavená v rokoch 17781780 na podnet cisárovnej Márie Terézie, podľa projektu Franza Antona Hillebrandta. 

Na budove bola pôvodne umiestnená vysoká jazdecká socha Márie Terézie. Táto socha, po oprave a rekonštrukcii, bola v roku 1992 osadená v záhrade Grasalkovičovho paláca v Bratislave.

Počas bombardovania mesta v roku 1945 bola budova značne poškodená. Po druhej svetovej vojne sa stavba čiastočne obnovila, zachovala sa však len stredná časť prízemia. Pri vchodovej bráne sa zachovala kamenná baroková socha sv. Jana Nepomuckého.

## Referencie

## Literatúra
* VALENT, Štefan.&nbsp;Nitra (Turistický sprievodca). Banská Bystrica&nbsp;: AB-ART Press, 1995.&nbsp;ISBN 80-88817-04-8. S.&nbsp;14.
* LACIKA, Ján.&nbsp;Nitra a&nbsp;okolie. Bratislava: DAJAMA, 2003.&nbsp;ISBN 80-88975-53-0. S.&nbsp;58.

## Externé odkazy
* Veľkoprepoštský palác online 

Kategória:Stavby v Nitre
Finikodasos tu Vai

**Finikodasos tu Vai** () je pláž s palmovým hájom na severovýchodnom pobreží strova Kréta pri dedinke Vai (iný názov: Metochi Vai). Je tu najväčší prírodný palmový háj v Európe. Rastie tu konkrétne datľovník s vedeckým menom Phoenix theophrasti. Pláž aj dedinka Vai patri Kláštoru Toplu (Moni Toplu).

vľavo|náhľad|Palmový háj

Vai pre turizmus objavil začiatkom sedemdesiatich rokov 20. storočia Richard White s priateľmi. Na konci tejto dekády bola popularizovaná členmi hipies, ktorí prišli z Mataly a Preveli. Začiatkom osemdesiatich rokov bolo Vai preplnené turistami z celého sveta, čo viedlo k chaotickému kempovaniu a znečisteniu odpadkami. Oblasť bola potom uzavretá a vyhlásená za chránenú. Jedinečný palmový háj sa potom obnovil a aj pláž zostáva čistá.

V súčasnosti je to veľká turistická atrakcia východnej Kréty, a dakedy je problém nájsť voľné miesto na pláži alebo v parku. Za parkovanie sa platí, a tak mnohí nechávajú autá na prístupovej ceste a preto býva obtiažny prístup k pláži. Toalety sú taktiež spoplatnené. 

V blízkosti je dedinka Palekastro s antickým prístavom Itanos, jeden zo štyroch minojských palácov Kato Zakros, súostrovie Dionysades a mesto Sitia.

## Iné projekty

## Externé odkazy
* http://kreta.rovnou.cz/sk/grecko/vai.html Vai

## Zdroj
* 

Kategória:Kréta
Kategória:Národné parky v Grécku
Kategória:Pláže v Grécku
Vai

**Vai** môže byť:
* Vajovia
* vajské písmo
* vajčina (jazyk Vajov)
* dedinka na Kréte, synonymum: Metochi Vai, pozri Vai (dedina)
* Finikodasos tu Vai (palmový háj s plážou pri tejto dedinke)
* priezvisko:
** Steve Vai

## Referencie
Albert Bridge

**Albert Bridge** je cestný visutý most so závesmi medzi londýnskym Battersea v časti Wandsworth a Chelsea v časti Kensington and Chelsea. Pomenovaný bol po Princovi Albertovi, manželovi Kráľovnej Viktórie.

Most bol postavený v rokoch 1870 – 1873 a výstavba stála 200 tisíc libier. Hlavným inžinierom bol Rowland Mason Ordish. Most je kombináciou visutého a zaveseného mosta a je na ňom využitá Ordishova-Lefeuvreova sústava lán, ktorá bola použitá iba na ďalších dvoch mostoch – pražskom Moste cisára Františka Jozefa I. a singapurskom moste Cavenagh Bridge. Otvorený bol 23. augusta 1873. Pôvodne bolo na moste vybrané mýto; po odkúpení mosta správnou inštitúciou Metropolitan Board of Works v roku 1879 bolo 24. mája toho roku mýto zrušené. Albert Bridge je jediným mostom na Temži, na ktorom sú zachované pôvodné mýtnice. V roku 1884 bola mostná konštrukcia posilňovaná a oceľové lána boli vymieňané za reťaze. Celková dĺžka mosta je  a so šírkou  patrí k najužším mostom v Londýne. Hlavné rozpätie malo pôvodne dĺžku ; počas rekonštrukcie mosta v rokoch 1972 – 1973 bola vymieňaná drevená mostovka a most bol zosilnený novým pylónom postaveným v strede mosta, preto bolo hlavné rozpätie rozdelené na dve časti. 

Albert Bridge je posledným mostom na rieke Temža pred jej vstupom do centrálneho Londýna. 

Súbor:ILN Chelsea Embankment & Albert Bridge construction.jpg|Výstavba mosta a Chelsea Embankment, 1873


## Referencie

## Iné projekty

Kategória:Visuté mosty
Kategória:Architektúra z 1873
Kategória:Mosty v Londýne
Kategória:Cestné mosty v Anglicku
Kategória:Mosty cez Temžu
Kostol reformovanej kresťanskej cirkvi (Nitra)

**Kostol reformovanej kresťanskej cirkvi** v Nitre sa nachádza v Dolnom meste, v mestskej časti Staré mesto, na ulici Fraňa Mojtu.

## Dejiny
Pri výstavbe kostola reformovaným veriacim pomáhali miestni evanjelici.  Raritou je prvé záhradné kino, ktoré bolo otvorené v tridsiatych rokoch 20. storočia, práve vo dvore tohto kostola. Od roku 2000 slúži a je v správe Reformovanej kresťanskej cirkvi. V roku 2002 bol obnovený krov veže, vymenená strešná krytina. V roku 2011 sa nanovo omietla fasáda kostola.

## Architektúra kostola
Kostol reformovanej kresťanskej cirkvi bol postavený v roku 1910 podľa projektu maďarského architekta Jozefa Gereho. Ide o jednoloďovú eklektickú stavbu s polygonálnym záverom a predstavanou vežou. V interiéri sa zachovala pôvodná mozaiková dlažba. Fasády kostola sú členené opornými piliermi a polkruhovo ukončenými oknami so šambránami. Dekorované sú priebežným pásovaním. Nad portálom je umiestnené vročenie 1910. Veža je členená lizénovým rámovaním, v najvyššej časti s atypickým secesným dekorom. Ukončená je ihlancovou helmicou. 

## Literatúra
* VALENT, Štefan. Nitra (Turistický sprievodca). Banská Bystrica : AB-ART Press, 1995. ISBN 80-88817-04-8. S. 10, 11, 28.
* LACIKA, Ján. Nitra a okolie. Bratislava: DAJAMA, 2003. ISBN 80-88975-53-0. S. 66.

## Externé odkazy
* Nitra.eu  - profil kostola
* Oficiálna stránka cirkevného zboru

## Referencie

Kategória:Kostoly v Nitre
Nitra
Vahide Perçinová

**Vahide Perçinová** (neprechýlene Vahide Perçin, po bývalom manželovi známa ako **Vahide Gördümová**, neprechýlene Vahide Gördüm; * 13. jún 1965, Izmir, Turecko) je turecká herečka.

## Skorý život
Narodila sa 13. júna 1965 v Izmire na západe Turecka. Jej rodičia majú grécky pôvod (v Izmire žilo mnoho Grékov a nazýval sa Efez, všetci odtiaľ boli vyhnaní tureckými vojskami pod vedením Mustafu Kemala Atatürka v roku 1923). Jej otec bol šoférom kamiónu a matka ženou v domácnosti. Študovala na strednej grafickej škole, neskôr prešla na fakultu ekonómie. Pokračovala na Dokuz Eylül Üniversitesi, konkrétne na Fakulte grafických umení a zložila všetkých deväť skúšok na divadelnú školu. Skončila ako vynikajúca študentka - za výdatnej podpory svojej profesorky Özdemir Nutku. Po ukončení univerzity odišla do Ankary, neskôr do Adany.

## Kariéra
Svoju televíznu kariéru odštartovala v roku 2003, kedy stvárnila Suzan Kozan v seriáli *Bir Istanbul Masalı*. S rodinou sa neskôr presťahovala do Istanbulu, krátko po jej účinkovaní v seriáli *Hırsız Polis*. V roku 2006 hrala vo filme *Ilk Aşk* s Çetin Tekindor. O rok neskôr za to získala cenu Golden Boll za najlepšiu herečku vo svojej úlohe. V rokoch 2007-2010 hrala v seriáli *Annem* rolu Zeynep Eğilmez. Pred šiestimi rokmi ju vybrali do kino filmu *Zephyr*, ktorý bol uverejnený na 45. Medzinárodnom filmovom festivale "Zlatý pomaranč" v Antalyi a 35. Medzinárodnom filmovom festivale v Toronte, kde mal premiéru. Slovákom je známa zo seriálu *Adını Feriha Koydum* (u nás pod názvom Feriha), kde stvárnila starostlivú, osudom ťažko matku hlavnej hrdinky Zehru. Natáčaný bol v rokoch 2010-2012. Od roku 2012 účinkuje v seriáli *Merhaba Hayat*, založenom na americkom originále *Private Practice*. V júni 2013 sa objavila v seriáli *Muhteşem Yüzyıl*, u nás veľmi známom a obľúbenom pod názvom Sultán. Nahradila Meryem Uzerli, ktorá odišla kvôli tehotenstvu a syndrómu vyhorenia. Vahide stvárnila staršiu verziu hlavnej postavy Hürrem.

## Súkromný život
V rokoch 1991-2013 bola vydatá za tureckého herca Altana Gördüma. Po rozvode prešla na svoje dievčenské meno. Majú spolu dcéru Alizem, narodenú v roku 1994. Kvôli rakovine prsníka musela Vahide opustiť seriál Feriha, choroba sa jej v roku 2013 vrátila. Jej exmanžel údajne trpí pokročilou rakovinou kože.

## Filmografia

Kategória:Turecké televízne herečky
Kategória:Turecké filmové herečky
Kategória:Turecké divadelné herečky
Kategória:Turecké osobnosti gréckeho pôvodu
Nikandros z Élidy

**Nikandros** (*Nikandros*) bol olympijský víťaz v behu na dve stadiá v rokoch 304 a 300 pred Kr.

Nikandros z Élidy bol v Olympii na 119. a na 120. hrách korunovaný olivovou ratolesťou z posvätnej olivy *Darkyne krásnych vencov* (Kallistefanos) za víťazstvá v behu na dve stadiá. Svoje majstrovstvo v behu predviedol aj na iných celogréckych hrách, kde získal ďalších šesť víťazných vecov. Beh na vzdialenosť dvoch stádii (diaulos) bol na olympijských hrách druhou najstaršou súťažnou disciplínou zavedenou už v roku 724 pred Kr. a prvým víťazom tejto disciplíny bol Hypénos z Pisy.
 
Nikandrovi sa za víťazstvá v Olympii dostalo mimoriadnej pocty, keď mu jeho sochu umiestnili k sochám slávnych olymionikov v olympijskej Altide. Ešte v druhom storočí si tieto sochy mohol prezrieť cestovateľ a spisovateľ Pausanias, ktorý o tom zaznamenal: *„...ďalej socha [[Asamón z Élidy|Asamóna]], ktorý zvíťazil medzi mužmi v pästnom zápase, a Nikandra, ktorý získal dve víťazstvá v diaulu v Olympii a šesť víťazstiev striedavo na hrách [[Nemejské hry|nemejských]] (a pravdepodobne [[Isthmické hry|isthmických]]). Asamón a Nikandros boli Éliďania a tomu jednému zhotovil sochu [[Daippos zo Sikyónu|Daippos]], Asamónovi [[Messénia|messénsky]] [[Pyrilampes z Messénie|Pyrilampes]].“*

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na dve stadiá
Kategória:Starovekí športovci z Élidy
A Boat Lies Waiting

**„A Boat Lies Waiting“** je v poradí štvrtá skladba z albumu *[[Rattle That Lock]]*, ktorý vydal britský hudobník a niekdajší gitarista skupiny Pink Floyd, David Gilmour v roku 2015. Autormi skladby sú David Gilmour a jeho manželka Polly Samson. 

Text napísala Polly Samson. Skladba je venovaná Davidovmu bývalému kolegovi zo skupiny Pink Floyd, Rickovi Wrightovi, taktiež je ho možné počuť v úvode. Skladba je pravidelnou súčasťou setlistu *[[Rattle That Lock Tour]]* (2015-16). 

## Obsadenie
* David Gilmour - spev, piano, gitara, klávesy
* David Crosby a Graham Nash - vokály
* Yaron Stavi - kontrabas
* Roger Eno - piano
* Danny Cummings - perkusie

## Referencie

Kategória:Piesne Davida Gilmoura
Kategória:Piesne z 2015
Drama

**Drama** môže byť:

* mesto v Grécku, pozri Drama (mesto)
* krajská jednotka v Grécku, pozri Drama (krajská jednotka)
* hudobný album skupiny Yes z 1980, pozri Drama (hudobný album, Yes)
* hudobný album skupiny Jamelie z 2000, pozri Drama (hudobný album, Jamelia)

## Pozri aj
* dráma
Justičný palác (Nitra)

náhľad|Mestský palác

**Justičný** (**mestský**) **palác** sa nachádza v nitrianskej mestskej časti Staré mesto. Úradná adresa je Štúrova 9.

## História, popis
Výstavba budovy súdu, sedrie (za Rakúska-Uhorska názov krajského súdu), začala v auguste 1901, dokončená bola v roku 1903. Je to monumentálna reprezentačná secesná stavba palácového typu. Autormi projektu boli budapeštianski architekti Štefan Kiss a J. Csellágh. V roku 1906 bola k budove súdu pristavená budova väznice.

Od začiatku tento mestský palác slúži pre účely súdnictva. Tento účel zohľadnili aj architekti v tvarosloví budovy. Hlavnej fasáde dominujú dve sochy v nadživotnej veľkosti, symbolizujúce spravodlivosť. Sú to kamenné sochy Justície a gréckej bohyne Themis. Jedna má v ruke váhy a druhá zákonník. Sovy s roztiahnutými krídlami, ktoré sú symbolmi múdrosti, sa nachádzajú vo vstupnej hale, aj v hlavnej pojednávacej miestnosti.

Justičný palác je jednou z najvýznamnejších dominánt Dolného mesta. 

## Literatúra
* LACIKA, Ján. Nitra a okolie. Bratislava: DAJAMA, 2003. ISBN 80-88975-53-0. S. 69.

## Externé odkazy
* výňatky textov Krajského pamiatkového úradu Nitra
* Mestský palác (online )
* Dolné mesto (online )

Kategória:Stavby v Nitre
Slovenské poľnohospodárske múzeum

**Slovenské poľnohospodárske múzeum** sídli v Nitre, v mestskej časti Chrenová, úradná adresa je Dlhá 92.

## História
Slovenské poľnohospodárske múzeum v Nitre bolo zriadené Povereníctvom školstva a kultúry dňom 1. januára 1960, prípravné administratívne práce na jeho vznik však prebiehali už od roku 1959 v poľnohospodárskom oddelení Krajského nitrianskeho múzea v Bojniciach. Koncom roka 1960 bola do Nitry zo Slovenského múzea v Bratislave bola presunutá aj časť poľnohospodárskych zbierok bývalého Zemedelského múzea v Bratislave (1924 - 1940). Slovenské poľnohospodárske múzeum v Nitre tak nepriamo nadviazalo na poľnohospodársko-múzejnú tradíciu bratislavských múzeí. Pod správu štátneho podniku Agrokomplex – Výstavníctvo patrí Slovenské poľnohospodárske múzeum od 1. januára 1978. Nové expozície sa verejnosti sprístupnili v roku 1992.

## Súčasnosť
Expozície Slovenského poľnohospodárske múzea (SPM) sa rozprestierajú na ploche približne 8 900 m². Okrem výstavných priestorov je súčasťou múzea aj skanzen, Nitrianska poľná železnica a knižnica. Celková plocha areálu múzea zaberá rozlohu viac ako 30 hektárov. SPM vlastní vo svojom zbierkovom fonde 28 tisíc zbierkových predmetov z celej oblasti poľnohospodárstva, knižnica obsahuje 43 363 ks knižných jednotiek.

### Stále expozície SPM
* Najstaršie dejiny poľnohospodárstva
* Poľnohospodárske motívy v umení
* Tradičné remeslá a spracovateľstvo
* Poľnohospodárske stroje a letectvo
* Ochrana roľníckej usadlosti pred požiarom
* Skanzen

## Skanzen
Skanzen SPM ponúka 33 objektov dokumentujúcich poľnohospodársku minulosť. Patria sem škola z 19. storočia, mliečnica, pálenica, lisovne oleja z 18. storočia, strojový a voštinársky záboj z 19. storočia, valcový mlyn, kamenný mlyn, vinohradnícky hajloch, pekáreň, salaš, zimná maštaľ, čistička osív, stupa na konope – valcová a kladivová, valcha a senníky z 19. storočia, včelíny, ranostredoveká roľnícka usadlosť, symbolický cintorín a konzum (obchod), kde sa dajú pripraviť ochutnávky tradičnej meltovej kávy a v pekárni upiecť osúchy.

## Nitrianska poľná železnica
náhľad|Rušeň U36.001 s vyhliadkovými vozňami na okruhu Nitrianskej poľnej železnice

V areáli skanzenu sa nachádza aj Nitrianska poľná železnica, ktorá je najdlhšie zachovanou poľnou železnicou na území Slovenska. Unikátna úzkorozchodná poľná železnica, parné rušne, vyhliadkové a kryté vozne, drevené staničky, prednosta stanice, rušňovodiči, výhybkári a sprievodcovia s už historickými štikadlami, sú lákadlom pre malých aj veľkých návštevníkov.

## Literatúra
* LACIKA, Ján. Nitra a okolie. Bratislava: DAJAMA, 2003. ISBN 80-88975-53-0. S. 75.
* VALENT, Štefan. Nitra (Turistický sprievodca). Banská Bystrica : AB-ART Press, 1995. ISBN 80-88817-04-8. S. 29.

## Iné projekty

## Externé odkazy
* Oficiálna stránka

Kategória:Skanzeny na Slovensku
Kategória:Technické pamiatky na Slovensku
Kategória:Múzeá na Slovensku
Kategória:Kultúra v Nitre
Kategória:Poľnohospodárstvo na Slovensku
Kategória:Múzeá v Nitrianskom kraji
Kategória:Organizácie v Nitre
Sósigenes (olympionik)

**Sósigenes** (iné názvy: **Sósigenés, Sosigenes**; *Sósigenes*, iný prepis: *Sósigenés*) bol olympijský víťaz v behu dorastencov na jedno stadion v roku 72 pred Kr.

Sósigenes z neznámej maloázijskej obce bol na 177. olympijských hrách korunovaný olivovým vencom za víťazstvo v behu dorastencov na jedno stadion. Beh dorastencov na vzdialenosť jedného stadia zaviedli na 37. olympijských hrách v roku 632 pred Kr. a prvým víťazom, ktorý si z tejto disciplíny odniesol víťazný veniec bol Polyneikes z Élidy. 
 
Olympijské víťazstvo Sósigena z Malej Ázie zaznamenal byzantský učenec Fotios v písomnom diele Myriobiblon, a to v 97. kapitole, ktorá okrem iného uvádza aj zoznam olympijských víťazov zo 177. hier. Fotios vo vyhotovovaní tohto zoznamu čerpal z písomností historika Flegóna z Trallu, autora diel, zachovaných prevažne len vo fragmentoch.
       
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Rímskokatolícka fara Nitra – Dolné Mesto

náhľad|Rímskokatolícka fara v Nitre

**Rímskokatolícka fara** sa nachádza v nitrianskej mestskej časti Staré mesto v Dolnom meste. Úradná adresa je Farská ulica 18.

## Popis
Budovu fary dal postaviť nitriansky biskup Ján Gustíni-Zubrohlavský v rokoch 1774 až 1776. Fara je vzácnou historickou neskorobarokovou budovou, má barokovo-klasicistický slohový výraz. Svoju dnešnú podobu nadobudla po úpravách v roku 1886. Zvláštnosťou objektu je pivnica vysekaná do skaly. Budova má pôdorys v tvare "L" a je postavená v svahovitom teréne, má dvojpodlažné východné krídlo a jednopodlažné severné krídlo.

Pôsobili tu spisovatelia, národovci napríklad Š. Súľovský, Š. Potocký, J. Ščasný, J. Wittek, M. Ďurkovič, J. Vagner a V. Nécsey.

Farnosť spravujú diecézni kňazi.

## Zdroje
* 
* 

## Externé odkazy
* Stránka farnosti Nitra – Dolné Mesto 

Kategória:Stavby v Nitre
Nitriansky mestský park

**Mestský park** sa nachádza v severozápadnej časti Starého mesta. Známy je aj pod názvom Mestský park na Sihoti.

## Opis
Rozloha parku je 20 hektárov, skladá sa z troch častí – Starého parku Sihoť, strednej časti, ktorá sa nazýva Spojovací park a južnej časti tzv. Nový park.

Súčasťou južnej časti, nazývanej Nový park, sú dve jazerá Veľká Hangócka a Malá Hangócka. Jazerá spája malý potok premostený dreveným oblúkovým mostom. Jazerá sú obľúbeným miestom rybárov.

V strednej časti, v tzv. Spojovacom parku, sa nachádza letné kúpalisko.

Najstaršia časť parku sa nazýva Starý park Sihoť. Táto najsevernejšia časť parku bola založená v polovici 19. storočia. Nachádzajú sa tu detské ihriská, preliezky, prekážková lanová dráha, spoločenské hry mlyn a ruské kolky, bludisko a Gazdovský dvor s domácimi zvieratkami.

Park bol pôvodne lužný les, vysadené lipové aleje a rôzne druhy domácich a cudzokrajných drevín vytvorili zelenú oázu uprostred rušného mesta.

Vychádzkové chodníky sú usporiadané do hviezdy, v strede ktorej sa nachádza Žabia fontána s vodníkom Žblnkom (autorom je nitriansky sochár Július Bártfay).

Hlavná promenáda smeruje k bývalej klasicistickej letnej kaviarni, ktorú dal v roku 1831 postaviť biskup Jozef Wurum. V roku 2015 bola prevádzka obnovená s názvom Starý biskupský hostinec.

Mestský park je miestom oddychu a zábavy.

## Literatúra
* LACIKA, Ján. Nitra a okolie. Bratislava: DAJAMA, 2003. ISBN 80-88975-53-0. S. 72.
* brožúra Príroda Nitry a okolia, vydaná Mestom Nitra v roku 2012

## Externé odkazy
* Mestský park (online )

Kategória:Nitra
Kasárne pod Zoborom

**Kasárne pod Zoborom**, nazývané aj **Šiator tábor** (z ) sa nachádzajú v Nitre, v mestskej časti Zobor, v areáli lesoparku medzi ulicami Dobšinského  a Chrenovská.

## Popis
Kasárne sa nachádzajú v archeologickej lokalite Martinský vrch. Martinský vrch bol osídlený už v období neskorej doby kamennej. Súčasťou areálu bol aj románsky Kostol sv. Martina z 11. storočia.  

Prvá časť tábora bola postavená v roku 1882 podľa projektu nitrianskeho architekta Jána Lyku. Územie dostalo názov „Šiator tábor“, tvorilo ho 10 murovaných budov a 24 drevených barakov, ktoré dokázali ubytovať 300 stálych a 1200 prechodných vojakov. Dňa 4. 9.1887 sa konali veľké manévre, na ktorých sa zúčastnil aj cisár František Jozef I. Začiatkom 90. rokov 19. storočia bola v areáli postavená vojenská nemocnica s dvoma menšími pavilónmi, neskôr v medzivojnovom období bol areál doplnený o ďalšie stavby. Dnes patrí kasáreň k najvýznamnejším zachovaným vojenským pamiatkam na Slovensku. 

Národná kultúrna pamiatka Kasáreň obsahuje 13 pamiatkových objektov. Od roku 2011 je v Ústrednom zozname pamiatkového fondu pod číslom 11749/111749/13 zapísaných 9 murovaných budov niekdajšieho „Šiator tábora“ (veliteľská budova, dva dôstojnícke pavilóny, tri obytné budovy, strážnica, budova hostinca a kolkáreň), hlavná budova nemocnice s dvomi menšími pavilónmi a park. 

## Referencie

## Literatúra
* VALENT, Štefan. Nitra (Turistický sprievodca). Banská Bystrica : AB-ART Press, 1995. ISBN 80-88817-04-8. S. 31.

## Externé odkazy
* https://www.nitra.sk/zobraz/obsah/13518 
* http://www.nisys.sk/www/content/nisys/list/0/1071 
* Register NKP - tabuľkové zoznamy (Nitriansky kraj), https://www.pamiatky.sk/sk/page/register-nkp-tabulkove-zoznamy
* výňatky textov Krajského pamiatkového úradu, Nitra
* 

Kategória:Stavby v Nitre
Sósigenes

**Sósigenes** (iné názvy: **Sósigenés, Sosigenes**; *Sósigenes*, iný prepis: *Sósigenés*) môže byť:
* aténsky archón v roku 342 pred Kr., pozri Sósigenes I. (archón)
* aténsky archón v roku 172 pred Kr., pozri Sósigenes II. (archón)
* grécky astronóm v 1. stor. pred Kr., pozri Sósigenes z Alexandrie
* olympijský víťaz v roku 72 pred Kr., pozri Sósigenes (olympionik)
* grécky filozof v 2. stor., pozri Sósigenes (peripatetik)
* starogrécky sochár, pozri Sósigenes (sochár)
 
**Sosigenes** môže byť aj:
* kráter na Mesiaci, pozri Sosigenes (kráter)
Majstrovstvá Afriky v hádzanej 1974

**Majstrovstvá Afriky v hádzanej 1974** boli prvé majstrovstvá Afriky v hádzanej, ktoré organizuje Africká hádzanárska konfederácia (CAHB). Konali sa v Tunise, v Tunisku v roku 1974, za účasti 5 mužských a 4 ženských tímov. Pôvodne sa mali turnaja zúčastniť aj družstvo mužov Egypta a družstvo žien Alžírska. V oboch kategóriách zvíťazili družstvá hostiteľskej krajiny.

Tieto majstrovstvá slúžili zároveň ako kvalifikácia afrických družstiev na Majstrovstvá sveta žien 1975 (v kategórii mužov sa organizovala samostatná kvalifikácia). Kvalifikovalo sa na ne iba víťazné družstvo.

## Výsledky
### Ženy

} || ||**6**
|- 
|2. ||align=left| 
|3||1||1||1||  || +7||**3**
|- 
|3. ||align=left| 
|3||1||1||1||  || ||**3**
|- 
|4. ||align=left| 
|3||0||0||3||  || −32||**0**
|}

## Konečné poradie

;Muži

;Ženy

## Externé odkazy
* Oficiálna stránka Africkej hádzanárskej konfederácie  
* Oficiálna stránka Tuniskej hádzanárskej federácie  

## Zdroje
* Majstrovstvá Afriky 1974 na stránke Africkej hádzanárskej konfederácie /
* Mužský a ženský turnaj Majstrovstiev Afriky 1974 na stránke todor66.com 

Kategória:Hádzaná v 1974
Kategória:Majstrovstvá Afriky v hádzanej
Hádzaná
LG K7

náhľad|LG K7

**LG K7** je low-endový androidový smartfón, ktorý vyrába spoločnosť LG Electronics. Predstavený bol v januári 2016 a uvedený do predaja v prvom kvartáli 2016. 

Obsahuje IPS kapacitný LCD dotykový displej s uhlopriečkou 5" a rozlíšením 480 x 854 bodov s bodovou hustotou 196 ppi. Použitý operačný systém je Android vo verzii 5.1 Lollipop. Procesor je štvorjadrový s frekvenciou 1,3 GHz (3G model), resp. 1,1 GHz (LTE model). Veľkosť vnútorného úložiska je 8, resp. 16 GB a veľkosť pamäte RAM 1 GB, resp. 1,5 GB. Úložisko je možné rozšíriť microSD kartou. 

Primárna kamera má rozlíšenie 5, resp. 8 MP s automatickým zaostrovaním a LED bleskom, sekundárna kamera má rozlíšenie 5 MP. 

Obsahuje podporu GPS s A-GPS, microUSB port v. 2.0 a odnímateľnú batériu s kapacitou 2125 mAh. Je dostupný v bielej, čiernej, zlatej a titánovej farbe.

## Zdroj
* 

Kategória:Mobilné telefóny LG
Černovice (prírodná pamiatka)

**Černovice** sú prírodná pamiatka evidenčné číslo 5919 na východnom okraji obce Černovice v okrese Chomutov. Chránené územie s rozlohou takmer  bolo vyhlásené 22. februára 2012. Dôvodom jeho zriadenia je ochrana európsky významnej lokality s výskytom roháča veľkého a jeho biotopu.

## Referencie


## Pozri aj
* Zoznam chránených území v okrese Chomutov
* Údlické doubí

## Iné projekty

## Zdroj

Kategória:Chránené územia v okrese Chomutov
Kategória:Černovice (okres Chomutov)
Kategória:Územia európskeho významu v Česku
Amdahlove pravidlo

**Amdahlové pravidlo** je používané v informatike k vyjadreniu maximálneho predpokladaného zlepšenia systému potom, čo je vylepšená iba niektorá z jeho častí. Využíva sa napr. u viacejprocesorových systémov k predpovedaní teoretického maximálneho zrýchlenia pri pridávaní ďalších procesorov.

## Výpočet
Veľkosť zlepšenia môžeme označiť ako zrýchlenie ***S*** a bude nám určovať, koľkokrát je beh úlohy s vylepšením rýchlejší. 

S = \frac{\text{výkonnosť pri použití zlepšenia}}{\text{výkonnost bez použití zlepšenia}} = \frac{P_{\text{nový}}}{P_{\text{pôvodný}}}


alebo tiež pomocou

S={\text{doba výpočtu bez použitia zlepšenia}\over\text{doba výpočtu pri použití zlepšenia}}={T_\text{pôvodný}\over T_\text{nový}}

Pokiaľ chceme počítať celkový zisk na vylepšenie určitých častí, môžeme použiť nasledujúci postup:

Najskôr definujeme premenné 

F_E={\text{pôvodná doba výpočtu zlepšenej časti}\over\text{pôvodná celková doba výpočtu}} \leq 1 

S_E={\text{pôvodná doba výpočtu zlepšenej časti úlohy}\over\text{doba výpočtu zlepšenej časti úlohy}}>1 

potom môžeme spočítať dobu výpočtu po zlepšení 

T_\text{po zlepšení} = T_\text{pred zlepšením} \times \left [ (1 - F_E)  + {F_E \over S_E} \right ]   

celkové zrýchlenie ***S*** potom môžeme spočítať ako 

S_\text{celkové} = { T_\text{pred zlepšením} \over T_\text{po zlepšení } } = {1 \over { (1 - F_E)  + {F_E \over S_E }}}

## Iné projekty

Kategória:Teoretická počítačová veda
Kategória:Architektúra počítača
Kategória:Eponymické termíny v informatike
Ivan Ljavinec

Vladyka Msgre. **Ivan Ljavinec** (* 18. apríl 1923, Volovec – † 9. december 2012, Žernůvka) bol čelný predstaviteľ českej gréckokatolíckej cirkvi a skrytej cirkvi. Od roku 1969 bol v Prahe kňazom obnovenej gréckokatolíckej cirkvi, s dňom osamostatnenia Česka sa stal biskupským vikárom novozriadeného gréckokatolíckeho vikariátu. Po zriadení Apoštolského exarchátu gréckokatolíckej cirkvi v Českej republike 13. marca 1996 sa stal jeho prvým exarchom a titulárnym biskupom akalissenským. Exarchát zahŕňa 25 farností a 35 kňazov.

Jeho nástupcom sa stal v roku 2003 Ladislav Hučko, Ivan Ljavinec bol emeritným exarchom.

## Životopis
Narodil sa vo Volovci na Podkarpatskej Rusi. Jeho otec bol učiteľ, v rodine bolo 9 detí. Ljavinec maturoval na ruskom gymnáziu v Mukačeve. Teológiu študoval v Užhorode a vo Viedni, na kňaza bol vysvätený 28. júla 1946 prešovským gréckokatolíckym biskupom Pavlom Gojdičom.

Pretože sa po druhej svetovej vojne nemohol vrátiť na Podkarpatskú Rus, zostal v Prešove. Stal sa sekretárom biskupa Gojdiča. Ako redaktor pôsobil v časopisoch *Blahovistnik* a *Zorja*. V septembri 1949 bol vymenovaný za špirituála prešovského kňazského seminára.

Po násilnej likvidácii gréckokatolíckej cirkvi v Česko-Slovensku komunistickým režimom v roku 1950 a po uväznení biskupa Gojdiča internovaný svätiaci biskup prešovský Vasiľ Hopko vymenoval Ljavinca za tajne pôsobiaceho generálneho vikára s mimoriadnymi právomocami. V roku 1955 bol Ljavinec zatknutý a roku 1956 spolu s ďalšími 16 obžalovanými odsúdený, a to na 4 roky väzenia. Pretože dostal aj zákaz pobytu v košickom a prešovskom kraji, po prepustení pracoval v Prahe v robotníckych profesiách, napríklad ako smetiar, kurič, sprievodca. Pritom pokračoval vo svojom poslaní zverenom gréckokatolíckou cirkvou. Bol blízky spolupracovník Felixa Davídka, z ktorého rúk prijal 24. marca 1968 biskupskú konsekráciu. S pražským arcibiskupom Františkom Tomáškom organizoval v roku 1968 celoštátnu petičnú akciu na obnovu činnosti gréckokatolíckej cirkvi, petícia bola úspešná.

V apríli 1969 bol vymenovaný za správcu gréckokatolíckej farnosti u sv. Klimenta v Prahe (jeho predchodcom od obnovenia farnosti v roku 1968 bol Emanuel Hlaváč). Po ustanovení českého gréckokatolíckeho vikariátu sa stal biskupským vikárom, po ustanovení českého apoštolského exarchátu sa stal prvým apoštolským exarchom Gréckokatolíckej cirkvi v Česku. Podmienečne (*sub conditione*) bol znovu vysvätený na biskupa 30. marca 1996 v Bazilike svätého Klimenta v Ríme.

## Referencie

## Literatúra
* 
* 

## Externé odkazy
* Mons. Ivan Ljavinec, profil na cirkev.cz, na stránkach exarchátu 
* Ivan Ljavinec na stránkach Catholic hierarchy

## Zdroj

Kategória:Českí gréckokatolícki biskupi
Kategória:Biskupi hnutia Koinótés
Majstrovstvá Afriky v hádzanej 1976

**Majstrovstvá Afriky v hádzanej 1976** boli v poradí 2. majstrovstvá Afriky v hádzanej, ktoré organizuje Africká hádzanárska konfederácia (CAHB). Konali sa v Alžíri, v Alžírsku v dňoch od 10.18. apríla 1976, za účasti 7 mužských a 7 ženských tímov. Pôvodne sa malo zúčastniť aj družstvo mužov Maroka. Nováčikom turnaja bolo sedem družstiev: Alžírsko, Egypt a Pobrežie Slonoviny v kategórii mužov a Alžírsko, Kongo, Nigéria a Pobrežie Slonoviny v kategórii žien. V oboch kategóriách obhájili svoje tituly družstvá Tuniska. V mužskej kategórii po finálovom víťazstve nad , v ženskej nad .

Tieto majstrovstvá slúžili zároveň ako kvalifikácia afrických družstiev na Letné olympijské hry 1976, ktoré hostil Montreal. Z oboch kategórii sa na ne kvalifikovali iba víťazné družstvá.

## Výsledky
### Muži
#### Základné skupiny
##### Skupina A

##### Skupina B

#### Play-off
##### Stretnutie o 5. miesto

##### Stretnutie o 3. miesto

##### Finále

----

### Ženy
#### Základné skupiny
##### Skupina A

##### Skupina B

#### Play-off
##### Stretnutie o 5. miesto

##### Stretnutie o 3. miesto

##### Finále

## Konečné poradie

;Muži

Pozn: Egypt bol dodatočne diskvalifikovaný.

;Ženy

## Externé odkazy
* Oficiálna stránka Africkej hádzanárskej konfederácie  
* Oficiálna stránka Alžírskej hádzanárskej federácie  

## Zdroje
* Majstrovstvá Afriky 1976 na stránke Africkej hádzanárskej konfederácie /
* Mužský a ženský turnaj Majstrovstiev Afriky 1976 na stránke todor66.com 

Kategória:Hádzaná v 1976
Kategória:Majstrovstvá Afriky v hádzanej
Hádzaná
Athénodóros

**Athénodóros** () môže byť:
* grécky sochár z prelomu 5. a 4. stor. pred Kr., pozri Athénodóros z Kleitoru
* grécky stoický filozof v 3. stor. pred Kr., pozri Athénodóros zo Solov
* grécky stoický filozof v 1. stor. pred Kr., pozri Athénodóros z Tarzu
* grécky stoický filozof v 1. stor. pred Kr., pozri Athénodóros Kananites
* trojnásobný olympijský víťaz v 1. stor., pozri Athénodóros z Aigionu
* biskup (patriarcha) Byzantionu v rokoch 144 až 148, pozri Athéndodóros (biskup)
Radovan Oravkin

**Radovan Oravkin** (* 15. august 1991, Banská Bystrica) je slovenský producent a hudobník. Pôsobí aj ako skladateľ a textár a je spoluzakladateľom skupiny Rock Reunion. Je majiteľom produkčného štúdia Vantastique Music Production.

V roku 2024 sa zúčastnil prvej série reality-show The Traitors Česko (Zrádci).

Na regionálnej Stredoslovenskej televízii, moderuje s Dušanom Cinkotom hudobnú reláciu *Capella* a v roku 2019 založil svoj bočný alternatívny projekt Rado One, v ktorom spieva a tvorí spoločne s bubeníkom Matejom Smutným.

## Rock Reunion / Reunion
V kapele Reunion pôsobí od roku 2006, kedy ju založil na základnej škole spolu so spolužiakom Milanom Kováčom. Do roku 2024 v Rock Reunion účinkoval ako gitarista, raper, autor, textár a producent.

Podieľal sa hudobne a autorsky na zložení a nahraní všetkých štúdiových albumov *Pozerám dopredu,* *Denník* a *To najlepšie z nás*.

Zo skupiny po nezhodách a rozdielnych názoroch na vývoj kapely v roku 2024 odišiel.

## Rado One
Rado One je slovenská kapela. V septembri 2019 vydala svoje prvé EP *Miracles*, z ktorého titulná skladba „Miracles“ dosiahla prvé miesto v najpopulárnejšom rebríčku alternatívnej hudby na Slovensku - Demovnica, organizovanom Rádiom FM. So ziskom vyše 50% hlasov z pomedzi 10 interpretov tak obsadil v predposlednom týždni roku 2019 najvyššiu pozíciu. Svoj úspech zopakovali aj v druhom týždni roka 2020.

Jedná sa o alternatívny pop s prvkami elektronickej, či orchestrálnej hudby. Väčšinou melancholické melódie sú občas doplnené rapom a elektronickými prvkami. 

Skupinu tvoria Radovan Oravkin a Matej Smutný.

Začiatkom roka 2020 bol kapelou ohlásený debutový album Get out of my head, ktorý má výjsť ešte v prvej polovičke roka.

Kapela sa začiatkom roka 2020 dostala do národného finále celosvetovej súťaže Global battle of bands (GBOB), ktoré bolo na zatiaľ odložené, kvôli pandémii Covid-19.

## Gear
*PRS Singlecut Santana
*Squier by Fender Vintage Modified Telecaster 72 Thinline
*Fender Duo Sonic SH
*Gibson Flying V
*Gibson Les Paul CM
*Line 6 Helix LT
*Peavey 6505+ 112
*Strymon Pedals
*Shure SM58
*Shure SM57
*TC Helicon Voicelive X1
*TC Helicon Voicelive T1
*Bose S1 Pro

## Externé odkazy a zdroj
*  – oficiálna stránka kapely Rock Reunion
* 
* 
* 

Kategória:Osobnosti z Banskej Bystrice
Kategória:Slovenskí rockoví gitaristi
Kategória:Slovenskí popoví gitaristi
Kategória:Slovenskí skladatelia modernej hudby
Kategória:Slovenskí textári piesní
Kategória:Slovenskí reperi
MFANS

***M: FANS*** je 16. štúdiový album waleského hudobníka a skladateľa Johna Calea, ktorý vyšiel 22. januára 2016. Obsahuje novo nahrané piesne z albume *[[Music for a New Society]]* (1982). Prvý singel zalbumu nazvaný „Close Watch“ bol predstavený v novembri 2015. Už v októbri 2014 hudobník vydal pieseň „If You Were Still Around“, ktorej dve alternatívne verzie tiež vyšli na tejto doske. Výrazný vplyv na vznik albumu mala smrť Caleova spolupracovníka Lou Reeda, s ktorým pôsobil okrem iného v skupine The Velvet Underground. Producentom nahrávky bol sám Cale, výkonným producentom jeho manažérka Nita Scott. Na nahrávanie a mixovanie sa vedľa Calea podieľali jeho dlhoroční spolupracovníci Adam Moseley a Dustin Boyer. Druhý menovaný tu taktiež obsluhoval niekoľko nástrojov. Ďalej na dosku prispeli napríklad Deantoni Parks, Jessy Greene či speváčka Amber Coffman.

## Skladby
# „Prelude“ (John Cale) – 2:17
# „If You Were Still Around“ (Cale, Sam Shepard) – 5:18
# „Taking Your Life in Your Hands“ (Cale) – 5:43
# „Thoughtless Kind“ (Cale) – 5:27
# „Sanctus (Sanities Mix)“ (Cale) – 5:19
# „Broken Bird“ (Cale) – 5:10
# „Chinese Envoy“ (Cale) – 3:51
# „Changes Made“ (Cale) – 3:54
# „Library of Force“ (Cale) – 3:09
# „Close Watch“ (Cale) – 5:15
# „If You Were Still Around“ (Cale, Shepard) – 4:44
# „Back to the End“ (Cale) – 3:34

## Zostava
* John Cale – spev (2, 3, 4, 5, 6, 7, 8, 9, 10, 11, 12), hlas (1), klávesy (1, 2, 3, 4, 5, 7, 8, 9, 10, 11), organ (2, 8, 12), klavír (6), elektrické piano (12), gitara (4, 8, 10, 11), elektrická gitara (7), programovaná gitara (7), basgitara (3, 4, 7, 10, 11 , 12), programovanie (3, 4, 5, 8), syntetizátor (6), bicie (4, 10), viola (12), sample (10), hluky (1, 2, 5, 9)
* Dustin Boyer – gitara (2, 3, 4, 7, 8, 9, 11), gitarový syntetizátor (2), basgitara (7, 8), slučky (3 , 9, 11), programovanie (4, 10, 11), bicie automat (5), programovanie bicích (7, 8), bicie (10)
* Deantoni Parks – klávesy (4, 7, 9), hluky (4, 11), slučky (9)
* Joey Maramba – syntetizátorová basgitara (2)
* Ralph Esposito – syntetizátorová basgitara (10)
* Alex Thomas – bicie (4, 9), sample (2)
* Matt Fish – violončelo (2, 9, 10)
* Miguel Atwood-Ferguson – viola (2, 9)
* Thomas Lea – viola (2, 9)
* Jessy Greene – husle (2, 9)
* Chris Bautista – trúbka (4)
* Amber Coffman – spev (10)
* New Direction Church – zborový spev (11)
* Benjamin Goodman – zbormajster (11)
* William Arthur George Cale – hlas (1)
* Margaret Cale – hlas (1)

## Referencie

Kategória:Hudobné albumy z 2016
Kategória:Albumy Johna Calea
Kategória:Albumy produkované Johnom Caleom
Lúč

**Lúč** (zriedkavo básnicky: **paprsk**, nesprávne (bohemizmus) alebo veľmi zastarano: **papršlek**/**paprslek**) môže byť:
*všeobecne: 
**úzky svetelný alebo tepelný „pruh”, ktorý je vysielaný priamym smerom zo žiarivého zdroja
**jedna z čiar, ktoré sa z nejakého stredu lúčovito rozbiehajú alebo vôbec časť nejakého zoskupenia podobne sa rozbiehajúca od stredu
**prudký tenký prúd vody aleb pary
*prenesene knižne: niečo pozitívne (spravidla len v malej miere, v náznaku),záblesk, náznak, prísľub
*vo fyzike: a) prúd elektromagnetického alebo korpuskulárneho žiarenia s nekonečne malým prierezom resp. dráha tohto prúdu (t.j. dráha šírenia energie žiarenia), b) kolmica na vlnoplochu resp. smer šírenia vlnenia v danom mieste, pozri pod žiarenie, vlnenie, vlnoplocha
*v kolese: lúč kolesa
*v matematike:
**v geometrii: 
***orientovaná priamka
***(uzavretá) polpriamka
**v diferenciálnej geometrii: priamka
*v botanike:
**radiálne predĺžené bunky základných pletív, ktoré sú umiestnené medzi vodivými pletivami a vznikajú z lúčových resp. izodiametrických iniciál kambia, pozri lúč (bunky medzi vodivými pletivami)
**súbor okrajových kvetov s jazykovitými korunami v úbore niektorých rastlín, lat. radius, pozri lúč (úbor)
*v zoológii: 
**bočný krátky výrastok pera vtákov, pozri lúč (pero)
**lúč plutvy
*v astronómii: jeden z pruhov okolo veľkých kráterov (tzv. lúčových kráterov) na povrchu planéty či mesiaca, pozri pod lúčový kráter

**Lúč** môže byť aj: 
* nárečovo trieska na osvetľovanie izby
* filmový mesačník, pozri Lúč (filmový mesačník)
* slovenské knižné vydavateľstvo, pozri Lúč (vydavateľstvo)
* priezvisko, pozri Lúč (priezvisko)

## Referencie


## Pozri aj
* svetelný lúč
* laserový lúč
* tepelný lúč
* Besselov lúč
* Gaussov lúč
Eton

**Eton** môže byť:
* v geografii
** mesto v Anglicku, pozri Eton (Berkshire)
** mesto v USA, pozri Eton (Georgia)
** mesto v Austrálii, Eton (Queensland)
* chlapčenská škola v Anglicku, pozri Eton College

## Pozri aj
* Éton – francúzska obec
Kano

**Kano** môže byť:
* mesto v Nigérii, pozri Kano (mesto)
* anglický reper, pozri Kano (reper)
* talianska hudobná skupina, pozri Kano (hudobná skupina)
* fiktívna postava z videohry Mortal Kombat, pozri Kano (Mortal Kombat)

## Pozri aj
* Kánó – obec v Maďarsku
Athénodóros z Aigionu

**Athénodóros** (*Athénodóros*) bol trojnásobný olympijský víťaz v behu na jedno stadion v prvom storočí.

Athénodóros z achájskej obce Aigion bol na 207., na 208. a na 210. olympijských hrách v rokoch 49, 53 a 61 korunovaný olivovým vencom za víťazstvá v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
   
Záznamy o olympijských víťazstvách Athénodóra sú uvedené v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Majstrovstvá Afriky v hádzanej 1979

**Majstrovstvá Afriky v hádzanej 1979** boli v poradí 3. majstrovstvá Afriky v hádzanej, ktoré organizuje Africká hádzanárska konfederácia (CAHB). Konali sa v Brazzaville, v Kongu v dňoch od 20.31. júla 1979, za účasti rekordných 8 mužských a 9 ženských tímov. Pôvodne sa malo zúčastniť aj družstvo mužov Madagaskaru. Nováčikom turnaja bolo sedem družstiev: Kongo a Nigéria v kategórii mužov a Benin, Gabon a Togo v kategórii žien. V mužskej kategórii tretíkrát v rade získalo titul , ktoré vo finálovom stretnutí zvíťazilo nad . U žien triumfovalo domáce  po finálovej výhre nad nováčikom z .

Tieto majstrovstvá slúžili zároveň ako kvalifikácia afrických družstiev na Letné olympijské hry 1980, ktoré hostila Moskva. Z mužskej kategórie sa priamo kvalifikovalo víťazné družstvo; víťaz v ženskej kategórii postúpil na svetovú olympijskú kvalifikáciu.

## Výsledky
### Muži
#### Play-off
##### Semifinále

##### Stretnutie o 3. miesto

##### Finále

### Ženy
#### Play-off
##### Stretnutie o 3. miesto

##### Finále

## Konečné poradie

;Muži

Pozn: Tunisko sa neskôr vzdalo účasti na olympiáde, nahradilo ho Alžírsko.

;Ženy

## Externé odkazy
* Oficiálna stránka Africkej hádzanárskej konfederácie  

## Zdroje
* Majstrovstvá Afriky 1979 na stránke Africkej hádzanárskej konfederácie /
* Mužský a ženský turnaj Majstrovstiev Afriky 1979 na stránke todor66.com 

Kategória:Hádzaná v 1979
Kategória:Majstrovstvá Afriky v hádzanej
Hádzaná
Čap

**Čap** môže byť:
*v technike a pod.:
**drevená zátka suda, pozri pod sud a zátka
**zátka (aj nedrevená) na uzatváranie nádob zabraňujúca vytekaniu tekutín, pozri pod zátka
**v strojárstve: oporný alebo nosný prvok hriadeľa, páky, kľuky a pod., ktorý je v styku s inou súčasťou stroja priamo alebo prostredníctvom ložiska (v užšom zmysle len prostredníctvom ložiska alebo náboja), pozri čap (hriadeľ)
**pánt
**pri spájaní dvoch častí materiálu: výstupok jednej časti, ktorý vniká do druhej časti
**v drevárstve (stavebníctve): predĺženie dreveného dielca v smere vlákien dreva, ktoré zapadá do dlaby, pozri čap (drevo)
**v hutníctve: kruhový ingot, pozri pod ingot (hutníctvo) 
**v rybníku: čapový výpust
* v lekárstve:
** povrchové poškodenie tkaniva (napr. mandlí, vredu, vriedku), ktoré ide kužeľovito do hĺbky
**kužeľovité hnisavé ložisko v priehlbinách mandlí vyplnené nahromadením odlúpeného epitelu, buniek a mikroorganizmov, pozri čap (mandle) 
* v zoológii: časť čeľuste hmyzu, ktorá je spojená priamo s hlavou (lat. cardo), pozri čap (hmyz)
* citoslovce:
** napodobňuje zvuk pri páde či údere, synonymum: cap
**náhleho chytenia, synonymum: chňap
* v Česku: vyvýšenina a ruina hradu, pozri Čap (vyvýšenina)

## Poznámka
V lekárskej češtine sa ako čep označuje aj časť čapovca, ktorá sa v slovenčine volá zub čapovca (lat. dens epistrophei alebo processus odontoideus).

## Referencie


## Pozri aj
* piestový čap
* ložiskový čap
* nápravový čap